Wyksraadslid vas oor 'Ters-bedrog' | Maroela Media
DA-wyksraadslid Nora Grose (Foto: Verskaf)
'n DA-wyksraadslid van Table View in Kaapstad het Donderdag vlugtig in die Atlantis-landdroshof verskyn op aanklagte van bedrog en geldwassery.
Nora Grose (64) het haar vroeër vandag aan die Valke se eenheid vir ernstige korrupsie by die polisie se gemeenskapsentrum in Atlantis oorgegee.
Sy is intussen op borgtog van R10 000 vrygelaat.
Dít nadat sy na bewering fondse vir persoonlike gewin aangewend het terwyl sy die Werkloosheidsversekeringsfonds (WVF) se tydelike verligtingskema (Ters) saam met die voorsitter van 'n nie-regeringsorganisasie gefasiliteer het.
Dit word ook beweer dat Grose en Reuben Swartz, voorsitter van die nie-regeringsorganisasie South African Religious Civic Organization (Sarco), saamgesweer het om hulpfondse van die Stad Kaapstad te herlei.
Hulpfondse ten bedrae van R170 000 wat bedoel was vir die verspreiding van kospakkies in Atlantis is glo na 'n kerk in Table View herlei waaraan sommige stadsamptenare verbind word.
Swartz is in Desember reeds in hegtenis geneem op soortgelyke aanklagte as dié teen Grose. Hy is toe ook borgtog van R10 000 toegestaan en sal na verwagting weer Vrydag in die handelshof verskyn.
Die saak teen Grose is tot Junie uitgestel.
DA Werkloosheidsversekeringsfonds Wes-Kaap
Alle korrupte paaie lei na die tronk.
mevrou jou gelaatskleur is ongelukkig nie reg nie,so crime doesn't pay.
Ai ai dit is nou sleg as ons eie ook al hoe korrupter raak…. mens kan nie eens meer vinger wys nie, al die appels ewe vrot.. sy moet maar haar tyd gaan doen weens gulsigheid…
Sy moet lank sit. Velkleur maak nie saak nie. Die armstes in ons land ly onder mense wat hulle vergryp aan dit wat nie aan hulle behoort nie. En dit op 64!
Wys my een politieke party waar daar nie korrupsie betrokke is nie… ongelukkig bly ons in 'n samelewing waar mense se integriteit met geld omgekoop kan word. Party mense se pryse is net hoër as ander s'n.